paragraph_text: Romb je paralelogram koji ima 2 para paralelnih stranica. Sve su mu stranice jednake duljine. Odlikuje ga proizvoljna veličina kuta između dviju stranica koja može varirati u realnom intervalu (0,π). Dijagonale romba ujedno su i simetrale njegovih unutarnjih kutova te su međusobno okomite. Romb s pravim kutovima zove se kvadrat. Rombu se može upisati kružnica sa središtem u sjecištu njegovih dijagonala. Polumjer rombu upisane kružnice jednak je polovici duljine njegove visine.